Korean Central Television

Korean Central Television (KCTV) er den statlige tv-kringkasteren i Nord-Korea. Hovedkontoret ligger i Pyongyang. KCTV den eneste kilden for TV-nyheter i landet. Siden det bare finnes 1,2 millioner fjernsyn i landet er spredningen av programmene begrenset. De fjernsynsskjermene som finnes, eies stort sett bare av byboere. KCTV ble etablert 3. mars 1963 som Central TV Broadcasting System. Kringkasteren anses som nordkoreanske myndigheters offisielle kanal, og innholdet som myndighetenes offisielle holdninger og meninger. Via satellitten Thaicom 5 er programmene tilgjengelig i andre deler av verden. Andre statskontrollerte TV-stasjoner er: Kaesong TV Broadcasting Station som startet sendinger i april 1971 og som i 1997 endret navn til Korean Educational and Cultural TV Broadcasting Station. Kanalen sender sju timer fra 15:00 til 22:00 lørdager og 10 timer fra 12:00 til 22:00 på søndager. Mansudae TV Broadcasting Station som startet i 1973 og sender kultur og kunst-programmer. Kanalen sender tre timer fra 19:00 til 22:00 lørdager og ni timer fra 10:00 til 13:00 og 16:00 til 22:00 søndager. KCTV sender 5,5 timer mandag til lørdag fra 17:00 til 22:30, og 13,5 timer på søndag fra 09:00 om morgenen til 22:30. På viktige høytids- og merkedager følges sendetidspunktene som på søndager, med utvidede sendinger. KCTV er dominert av statlig propaganda, som fokuserer på Koreas arbeiderparti, Den koreanske folkearméen og landets lederes gjøren og laden. Viktige emner er nye konstruksjonsarbeid, historietimer, de to lederne Kim Jong-il og Kim Il-sung og juchepolitikken. Som med mye annen propaganda er en ikke så nøye med om hva som sies er riktig eller ikke, og fakta blir ofte endret til myndighetenes fordel. En typisk TV-dag på KCTV, nærmere bestemt 8. oktober 2006: 0810 – Nyheter 0820 – Blikk på nordkoreanske aviser 0825 – Barnetime: «Vaskebjørn og prærieulv» 0837 – Naturfilm: «Fuglespråket» 0847 – Koreansk dokumentar: «Vi vil følge til verdens ende» 0942 – En episode av dokumentarserien «Stor historie, ærerik tradisjon»: Leder det endelige angrepet for fedrelandets frigjøring og seier» 1000 – Rapport om Kim Jong-ils møter og gratulasjoner av en KPA-bataljon, kommandører og politiske instruktører 1007 – Serie: «80 ærerike år under banneret Ned med imperialismen» med tidligere leder av partiets historieinstitutt Kang Sok-sung i en episode som heter «Evige verdier som ikke kan byttes med tusen gullstykke» 1034 – «Lederskap som forberedte evige verdier for utdanning innenfor den revolusjonære tradisjon», med fokus på Juchetårnet i Pyongyang. 1100 – Nyheter 1133 – Rapport om Kim Jong-ils møter og gratulasjoner av en KPA-bataljon, kommandører og politiske instruktører 1140 – «Gjennom uforglemmelige dager», en film om Koreakrigen 1327 – «En for alle, alle for en» om kvinnen Ho Un-chol og hennes families arbeid for å bidra til gjennomføringen av Songunpolitikken. 1338 – Naturdokumentar: «Nasjonalskatt: Yonjibong piletre» 1345 – Nyheter – høydepunkt Nordkoreanske kringkastere benytter PAL-formatet. Siden april 1974 er det sendt i farger og siden 1999 via satellitt. Se også Korean Central News Agency Referanser Eksterne lenker (en) Korean Central Television – kategori av bilder, video eller lyd på Commons Korean Central Television på Facebook Korean Central Television på Twitch Korean Central Television på YouTube Kort historie om KCTV De de seneste 8-nyhetene KCTV fra 2008 DPRK TV nyheter fra 9. august 2008 DPRK TV direkte (KCNA WATCH)